CELEX: 32006D0383
Language: sk
Date: 2006-05-22 00:00:00
Title: 2006/383/ES: Rozhodnutie Komisie z  22. mája 2006 , ktorým sa mení a dopĺňa rozhodnutie 2005/1/ES schvaľujúce metódy klasifikácie jatočných tiel ošípaných v Českej republike  [oznámené pod číslom K(2006) 1982]

2.6.2006   
            
            
               SK
            
            
               Úradný vestník Európskej únie
            
            
               L 148/50
            
         
      ROZHODNUTIE KOMISIE
   
   z 22. mája 2006,
   ktorým sa mení a dopĺňa rozhodnutie 2005/1/ES schvaľujúce metódy klasifikácie jatočných tiel ošípaných v Českej republike
   [oznámené pod číslom K(2006) 1982]
   (Len český text je autentický)
   (2006/383/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie 2005/1/ES (2) sa Českej republike povolilo uplatňovať štyri metódy klasifikácie jatočných tiel ošípaných.
            
         
               (2)
            
            
               Česká republika požiadala Komisiu, aby schválila dve nové metódy klasifikácie jatočných tiel ošípaných, pričom v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3), predložila výsledky pokusných pitiev.
            
         
               (3)
            
            
               Na základe posúdenia tejto žiadosti sa dospelo k záveru, že podmienky na schválenie týchto nových metód sú splnené.
            
         
               (4)
            
            
               Vzhľadom na technické podmienky na bitúnkoch požiadala Česká republika o stanovenie limitu na použitie klasifikačnej metódy „Zwei-Punkte-Messverfahren (ZP)“ podľa počtu porazených kusov za týždeň vyjadreného skôr stanoveným ročným priemerom.
            
         
               (5)
            
            
               Rozhodnutie 2005/1/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Rozhodnutie 2005/1/ES sa mení a dopĺňa takto:
   
               1.
            
            
               Článok 1 sa mení a dopĺňa takto:
               
                           a)
                        
                        
                           V prvom odseku článku 1 sa vkladá piata a šiesta zarážka takto:
                           
                                       „—
                                    
                                    
                                       prístroj známy pod názvom ‚Ultra-sound IS-D-05‘ a s ním súvisiace metódy posudzovania, podrobne opísané v časti 5 prílohy,
                                    
                                 
                                       —
                                    
                                    
                                       prístroj známy pod názvom ‚Needle IS-D-15‘ a s ním súvisiace metódy posudzovania, podrobne opísané v časti 6 prílohy.“
                                    
                                 
                     
                           b)
                        
                        
                           Druhý odsek sa nahrádza takto:
                           „Klasifikačná metóda ‚Zwei-Punkte-Messverfahren (ZP)‘ sa môže uplatňovať len na bitúnkoch, v ktorých ročný priemer počtu porazených kusov za týždeň neprekročí 200 kusov.“
                        
                     
         
               2.
            
            
               Príloha sa mení a dopĺňa v súlade s prílohou k tomuto rozhodnutiu.
            
         Článok 2
   Toto rozhodnutie je určené Českej republike.
   
      V Bruseli 22. mája 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. EÚ L 1, 4.1.2005, s. 8.
   
      (3)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      PRÍLOHA
      V prílohe k rozhodnutiu 2005/1/ES sa dopĺňajú časti 5 a 6 takto:
      
         „ČASŤ 5
         Ultra-sound IS-D-05
         
                     1.
                  
                  
                     Klasifikácia jatočne opracovaných tiel ošípaných sa vykonáva pomocou metódy ‚Ultra-sound IS-D-05’.
                  
               
                     2.
                  
                  
                     Klasifikačný prístroj IS-D-05 je zariadením na meranie chudého mäsa a hrúbky slaniny na základe analýzy rozpätia vyslaných a prijatých ultrazvukových impulzov, ktoré sú postupne vysielané do trupu ošípanej na špecifickom mieste. Ultrazvuková sonda sníma v čase skenovania vyšetrovaný trup sériou 3 x 100 ultrazvukových impulzov frekvencie 4 MHz.
                  
               
                     3.
                  
                  
                     Obsah chudého mäsa trupu ošípanej sa vypočíta na základe tohto vzorca:
                     
                         = 60,69798 – 0,89211 S (IS-D-05) + 0,10560 M (IS-D-05)
                     kde:
                     
                        = odhadovaný podiel chudého mäsa jatočne opracovaného tela vyjadrený v percentách,S (IS-D-05)= hrúbka chrbtovej slaniny vrátane kože (v mm) nameraná v bode nachádzajúcom sa 70 mm od stredovej čiary trupu medzi druhým a tretím posledným rebrom,
                     M (IS-D-05)= hrúbka svaloviny nameraná v rovnakom bode merania (v mm).
                     Vzorec platí pre jatočne opracované telá s hmotnosťou od 60 do 120 kilogramov.
                  
               ČASŤ 6
         Needle IS-D-15
         
                     1.
                  
                  
                     Klasifikácia jatočne opracovaných tiel ošípaných sa vykonáva pomocou metódy ‚Needle IS-D-15’.
                  
               
                     2.
                  
                  
                     Klasifikačný prístroj IS-D-15 je zariadením používajúcim ostrú ihlovú sondu, ktorá sa zapichne na danom mieste do trupu ošípanej, pričom hĺbka vpichu je cca. 140 mm. Za ihlou je umiestnená špeciálne skonštruovaná optická súprava, ktorá prostredníctvom optického kanálu osvetľuje okolité tkanivo alebo oblasť a sníma množstvo odrazenej svetelnej energie s určenou vlnovou dĺžkou. Uvedený terminál je vybavený precíznym zariadením na bezdotykové meranie, ktoré určuje aktuálnu hĺbku vpichu s presnosťou na 46 mikrometrov.
                  
               
                     3.
                  
                  
                     Obsah chudého mäsa jatočne opracovaného tela ošípanej sa vypočíta na základe tohto vzorca:
                     
                         = 60,92452 – 0,77248 S (IS-D-15) + 0,11329 M (IS-D-15)
                     kde:
                     
                        = odhadovaný podiel chudého mäsa jatočne opracovaného tela vyjadrený v percentách,S (IS-D-15)= hrúbka chrbtovej slaniny vrátane kože (v mm) nameraná v bode nachádzajúcom sa 70 m od stredovej čiary trupu medzi druhým a tretím posledným rebrom,
                     M (IS-D-15)= hrúbka svaloviny nameraná v rovnakom bode merania (v mm).
                     Vzorec platí pre jatočné telá s hmotnosťou od 60 do 120 kilogramov.“